Rusia vazhdon të kundërshtojë planin e OKB-së për Kosovën
"Çështja është të arrihet marrëveshje mes serbëve dhe popullit të Kosovës", tha ministri i jashtëm Sergej Lavrov
E ardhmja e Kosovës ishte një nga çështjet kryesore të diskutuara sot në takimin e ministrave të jashtëm të Grupit të Tetëshes në Potsdam të Gjermanisë. Ministri i jashtëm gjerman, Frank-Walter Steinmeier, vendi i të cilit mban kryesinë e radhës të Tetëshes, tha para takimit se bisedimet për Kosovën nuk do të jenë të lehta. u tha ministri Shtajnmajer gazetarëve. Shtetet e Bashkuara dhe aleatët kryesorë evropianë, të cilët mbështesin pavarësinë po përpiqen të ngushtojnë diferencat me Rusinë, që është shprehur kundër. Ministri i jashtëm Lavrov tha se shpreson që vendi i tij të mos detyrohet t’i verë veton planit të negociatorit të OKB-së për pavarësi të kushtëzuar. Ai nguli këmbë gjithashtu që të zhvillohen bisedime të drejtpërdrejta mes zyrtarëve serbë dhe shumicës shqiptare. Zoti Lavrov tha nga ana e tij se zgjidhja më e mirë do të arrihej vetëm nëse qeveria serbe dhe përfaqësuesit e Kosovës zhvillonin bisedime mes tyre. tha zoti Lavrov. Para kësaj, Shefi i politikës së jashtëme të Bashkimit Evropian, Havier Solana tha se besonte që për çështjen e Kosovës do të arrihej një farë përparimi. Anëtarët e Tetëshes, Britania, Franca, Japonia, Italia, Rusia, Kanadaja, Gjermania dhe Shtetet e Bashkuara kanë mbajtur disa mbledhje në nivel ministrash përpara takimit të nivelit të lartë që do të mbahet në Hajligendam nga 6 deri më 8 qershor.